OpenLLM-France/wikimedia huggingface dataset:
# Mediapart

Mediapart és un diari francès d'informació, investigació i opinió en línia creat el 2008 per Edwy Plenel, exredactor cap de Le Monde, en francès, anglès i castellà.
Mediapart consta de dues seccions principals: la pròpia revista (Le Journal), dirigit per periodistes professionals, i Le Club, un fòrum de col·laboració editat per la comunitat de subscriptors. El 2011 Mediapart va llançar FrenchLeaks, un lloc web de filtracions inspirat en WikiLeaks.
Mediapart ha tingut un paper central en el descobriment i investigació de diversos assumptes de l'actualitat francesa com el primer sobre Liliane Bettencourt el 2010 i el posterior de 2011 sobre el finançament de la campanya de Nicolas Sarkozy per Gaddafi, o sobre EADS, o les despeses desmesurades de la ministra de Justícia Rachida Dati.
Els ingressos de Mediapart provenen exclusivament de les subscripcions. El lloc web no porta cap mena de publicitat. El 2011 Madiapart tenia 60.000 subscriptors, any en el qual va tenir beneficis per primera vegada

## Vegeu també

* infoLibre

## Referències

* ↑ Smith, Sydney. «New WikiLeaks Partner Launches FrenchLeaks, Canadian Man Launches QuebecLeaks». iMediaEthics. [Consulta: 20 març 2012].
* ↑ Jacinto, Leela «How a start-up news site broke and rode the Bettencourt scandal». , 06-07-2010 [Consulta: 20 març 2012].
* ↑ «Breaking down the paywall». , 22-09-2011 [Consulta: 20 març 2012]. Arxivat 2012-03-17 a Wayback Machine. «Còpia arxivada». Arxivat de l'original el 2012-03-17. [Consulta: 7 setembre 2016].

## Enllaços externs

* Mediapart - Lloc web oficial
# Jean-Baptiste Léonetti

Jean-Baptiste Leonetti (París, 1967) és un director de cinema francès, sorgit del món de la publicitat.

## Filmografia

* 2003: Le Pays des ours (migmetratge)
* 2011 : Carré blanc
* 2015 : Beyond The Reach
* 2023 : Tondex 2000 (curtmetratge)

## Distincions

* 2012: Premi singular de cinema de parla francesa per Carré blanc

## Referències

* ↑ Jean-Baptiste Leonetti, réalisateur, 43 ans a Radio Inter
* ↑ Jean-Baptiste Léonetti a premiere.fr
* ↑ “Carré Blanc” by Jean-Baptiste Leonetti selected in Toronto! a tarantula.be
# Partit Nacional Eslovè

El Partit Nacional Eslovè (eslovè Slovenska Nacionalna Stranka, SNS) és un partit polític eslovè fundat per Zmago Jelinčič Plemeniti el 17 de març de 1991. El partit és notable pel seu euroescepticisme i no té una preferència política clara, sinó que recull el consens de diverses capes de la societat. En una entrevista l'any 2000 el líder Jelincic es va definir d'esquerra, però el 2004 el partit va votar la confiança al govern de centredreta de Janez Janša. El lema del partit és "Sense pèl a la llengua."

## Ideari

L'ideari es pot definir més com a socialista que nacionalista. Entre els punts del seu programa podem destacar:
* Regulació econòmica del mercat
* Laïcitat i oposició a l'Església Catòlica
* Desenvolupament de la investigació i educació pública
* Protecció de les minories eslovenes a Itàlia, Àustria i Hongria, alhora que proposa reclamacions territorials a Croàcia i Itàlia
* Canvi de bandera i l'emblema nacional
* Sortida d'Eslovènia per la Unió Europea i l'OTAN
* Enfortiment de les relacions amb Sèrbia i altres ex-repúbliques de Iugoslàvia.
* Abolició del dret a sufragi dels roma en el govern local.
Extraoficialment el partit és un defensor de la Gran Eslovènia, que és una ampliació de les fronteres nacionals amb Croàcia (Istria del Nord), Hongria (Szentgotthárd), Àustria (Estíria i Caríntia meridional) i Itàlia (províncies de Trieste i Gorizia, Eslàvia friülana i Resia).

## Resultats electorals
### Assemblea Nacional

| Any | Líder | Vots | % | Escons | +/– | Govern |
| 1992 | Zmago Jelinčič Plemeniti | 119,091 | 10.02 (#4) | 12 / 90 | 12 | Oposició |
| 1996 | Zmago Jelinčič Plemeniti | 34,422 | 3.22 (#7) | 4 / 90 | 8 | Oposició |
| 2000 | Zmago Jelinčič Plemeniti | 47,214 | 4.39 (#7) | 4 / 90 | = | Oposició |
| 2004 | Zmago Jelinčič Plemeniti | 60,750 | 6.27 (#6) | 6 / 90 | 2 | Oposició |
| 2008 | Zmago Jelinčič Plemeniti | 56,832 | 5.40 (#5) | 5 / 90 | 1 | Oposició |
| 2011 | Zmago Jelinčič Plemeniti | 19,786 | 1.80 (#8) | 0 / 90 | 5 | Extraparlamentari |
| 2014 | Zmago Jelinčič Plemeniti | 19,218 | 2.20 (#10) | 0 / 90 | = | Extraparlamentari |
| 2018 | Zmago Jelinčič Plemeniti | 37,182 | 4.17 (#9) | 4 / 90 | 4 | Oposició (2018–20) |
| 2018 | Zmago Jelinčič Plemeniti | 37,182 | 4.17 (#9) | 4 / 90 | 4 | Suport extern (2020–22) |
| 2022 | Zmago Jelinčič Plemeniti | 17,736 | 1.49 (#14) | 0 / 90 | 4 | Extraparlamentari |

### Presidencials

| Any | Candidat | 1a volta | 1a volta | 2a volta | 2a volta | Resultat |
| Any | Candidat | Vots | % | Vots | % | Resultat |
| 2002 | Zmago Jelinčič Plemeniti | 97,178 | 8.49 | | | Derrota |
| 2007 | Zmago Jelinčič Plemeniti | 188,951 | 19.16 | | | Derrota |

### Parlament Europeu

| Any | Vots | % | Escons | +/– |
| 2004 | 21,883 | 5.0 (#6) | 0 / 7 | |
| 2009 | 13,227 | 2.8 (#8) | 0 / 8 | = |
| 2014 | 16,210 | 4.0 (#9) | 0 / 8 | = |
| 2019 | 18,926 | 4.0 (#8) | 0 / 8 | = |

## Referències

* ↑ Extret del programa del partit al seu web, en eslovè. Arxivat 2014-03-04 a Wayback Machine.
* ↑ Mladina 10 d'agost de 2004, http://www.mladina.si/dnevnik/49769/ Arxivat 2007-12-19 a Wayback Machine.
# Sext Quintili Màxim

Sext Quintili Màxim (en llatí Sextus Quintilius Maximus) va ser un magistrat romà del segle ii. Formava part de la gens Quintília, una de les més antigues gens romanes.
Va ser cònsol el 151 junt amb el seu germà Sext Quintili Condià (Sextus Quintilius Condianus). Els dos germans destacaven pel seu afecte mutu, pel bon caràcter, per la seva habilitat militar i per la seva riquesa. Després del consolat, van governar junts la província d'Acaia i més tard la de Pannònia. Van escriure conjuntament una carta a Marc Aureli a la que l'emperador va respondre. Fins i tot van escriure un llibre junts, sobre agricultura que és citat amb freqüència a la Geopònica. Inseparables en vida, van ser executats junts per ordre de Còmmode, no per cap delicte, sinó perquè deien que se sentien malament amb el govern i volien un canvi a favor del poble. Un fill seu, Sext Condià, es va escapar d'aquesta sort perquè era a Síria i va fer una fugida llegendària relatada per Dió Cassi, però poc creïble.

## Referències

* ↑ [https://quod.lib.umich.edu/m/moa/acl3129.0001.001/840?rgn=full+text;view=image;q1=CondianusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 825. ]
# Divisió d'Ujjain

La divisió d'Ujjain és una entitat administrativa de Madhya Pradesh amb capital a Ujjain. La formen els districtes de Dewas, Mandsaur, Neemuch, Ratlam, Shajapur i Ujjain.
# Can Costa (Sant Julià de Vilatorta)

La Costa és una obra del municipi de Sant Julià de Vilatorta (Osona) inclosa en l'Inventari del Patrimoni Arquitectònic de Catalunya.

## Descripció

Es tracta d'una masia de planta rectangular (10x15mts), coberta a dues vessants amb el carener paral·lel a la façana actual situada a llevant. Consta de planta baixa, primer pis i golfes. Forma un gran rectangle construït amb dues llices i està adossada al pendent de la muntanya (E/W). La façana presenta un portal rectangular amb la llinda datada, una entrada al barri, un cos de forn, una cisterna i diversos cossos adossats. A tramuntana també hi ha cossos afegits, una llinda datada a la planta i diverses finestres amb els ampits motllurats. A ponent el mur és molt alt (pel pendent) i només s'hi obren espieres a la planta i algunes finestres als pisos. A migdia hi ha una finestreta amb reixa de ferro i un porxo amb barana catalana i amb un portal d'accés des del primer pis. L'estat de conservació és mitjà.

## Història

Antiga masia que la trobem registrada en els fogatges de la parròquia i terme de Santa Maria de Vilalleons de l'any 1553, aleshores habitava el mas un tal Segimon Costa. Per les inscripcions dels portals i per les característiques constructives ens adonem que la masia fou ampliada al s. XVIII, reforma que li donar la fesomia actual, aleshores era habitava per uns Costa, regalia que degué abandonar el lloc perquè actualment en són propietaris els Srs. Riera.

## Referències

* 1 2 «La Costa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 febrer 2016].
# Lambert de Boulogne

Lambert de Boulogne dit també Lambert II de Lens (? - 1054), comte de Lens, fou un noble bulonyès, segon fill d'Eustaqui I, comte de Boulogne i de Mahaut de Louvain.
El 1053, certs trastorns van agitar el ducat de Normandie: en efecte, Guillem, comte d'Arques es va revoltar contra el seu nebot, el duc de Normandia, Guillem, futur Guillem I d'Anglaterra. Basant-se en les aliances familiars, la noblesa flamenca es va trobar implicada en aquest conflicte: Balduí V de Flandes, sogre del duc de Normandia, es va col·locar al costat d'aquest, mentre que Enguerrand II de Ponthieu, cunyat dels dos Guillems, va escollir el camp del comte d'Arques, seguit pel seu cosí Eustaqui II de Boulogne, el germà de Lambert. Lambert va restar fidel al seu senyor feudal, el comte de Flandes.
La revolta no va durar; Enguerrand II de Ponthieu va ser mort l'octubre de 1053 a Saint-Aubin-sur-Scie i Guillem d'Arques, assetjat, va aconseguir fugir i refugiar-se a Boulogne.
En recompensa de la seva fidelitat, Lambert va ser casat amb Adelaida de Normandia, vídua d'Enguerrand i germanastra del duc Guillaume, i va esdevenir així comte d'Aumale, títol que el duc havia donat a Adelaida.
Lambert va quedar tanmateix al servei de Balduí V, i va participar pel compte d'aquest últim a una batalla lliurada a Lilla contra l'emperador Enric III. Va morir en el transcurs de l'afrontament. Adelaida va conservar Aumale, i Lens va tornar al germà gran de Lambert, Eustaqui II.

## Família i descendència

Del seu matrimoni amb Adelaida de Normandia, va tenir:
* Judit, casada el 1070 amb Waltheof, comte de Huntingdon.

## Bibliografia

* Pierre Bauduin, La Première Normandie (Xe-XIe siècles)
# Stevica Ristić

Stevica Ristić (Vršac, Macedònia del Nord, 23 de maig de 1982) és un futbolista macedoni que disputà disset partits amb la selecció de Macedònia del Nord.

## Referències

* ↑ National Football Teams
# Víctor Oroval i Tomàs

Víctor Oroval i Tomàs (Carcaixent, 5 d'octubre de 1910 - 27 de gener de 1989) va ser un bibliotecari i cronista de Carcaixent.
Va nàixer al número 16 del carrer de la Baronessa de Santa Bàrbara. Va estudiar al franciscans i el 1930 col·laborava en publicacions locals com La Ribera i ¡Juventud!. Durant la Guerra Civil Espanyola abandona els estudis i serveix a l'exercit republicà. El 1939 comença a treballar per a l'ajuntament i un any després obté el títol de mestre. En 1948 es crea la Biblioteca de Carcaixent, i en va esdevindre el director. El 1949 es llicencia en dret. A la Biblioteca, va donar els primers cursos de valencià, anglés i francés a la localitat i va dirigir un programa de ràdio local.
Als seus últims anys va desplegar la seua vessant valencianista, va ser membre fundador d'Acció Cultural del País Valencià i va donar suport a la Unitat del Poble Valencià el 1987.

## Referències

* 1 2 3 4 5 6 Daràs i Mahiques 2007, p. 529
* 1 2 3 4 5 Daràs i Mahiques 2007, p. 530

## Bibliografia

* Daràs i Mahiques, Bernat. Els carrers i les places de Carcaixent. Història i anecdotari. Ajuntament de Carcaixent, 2007. ISBN 978-84-911517-3-7.
# Bàtil

Bàtil és el nom dels següents personatges:
* Bàtil d'Alexandria, pantomim grecoromà
* Bàtil (filòsof), filòsof grec.
# Likhoslavl

Likhoslavl - Лихославль (rus) - és una ciutat de l'óblast de Tver, a Rússia. És a 41 km al nord-oest de Tver, a la línia ferroviària Moscou-Sant Petersburg.

## Història

Likhoslavl es desenvolupà com un centre urbà a l'emplaçament dels assentaments d'Ostaixkovo, fundat el 1624, i Likhoslavl, mencionat per primer cop a començaments del segle xix. Tots dos assentaments es feren importants econòmicament arran de la construcció del ferrocarril que unia Moscou i Sant Petersburg el 1851, i que també uneix Likhoslavl amb les ciutats de Torjok, Rjev i Viazma el 1870. Aconseguí l'estatus de ciutat el 1925 en reunir-se el poble i l'assentament de l'estació. Entre el 1937 i el 1939 fou el centre administratiu del Cercle Nacional de carelis de l'óblast de Tver.
# Amensalisme

L'amensalisme és la interacció biològica que es produeix quan un organisme es veu perjudicat en la relació i l'altre no experimenta cap alteració, és a dir, la relació li resulta neutra.
Les relacions entre les espècies poden ser molt diverses i que varien d'acord amb la seva alimentació, i obtenen un benefici mutu que pot ocasionar una relació neutra o perjudicial. L'amensalisme no és quelcom maligne per a la vida d'alguns organismes, sinó que aquesta interacció determina la depredació de cadascuna d'aquestes, com a part d'un cicle de vida. Un grup particular el constitueixen els antibiòtics, del grec anti ('contra') i bios ('vida'). Alguns antibiòtics són produïts per organismes vivents, com ara bacteris, fongs, i endòspores. D'altres són en part o totalment sintètics, és a dir, produïts artificialment. La penicil·lina és, potser, el millor antibiòtic conegut. La relació general entre un antibiòtic i un organisme infecciós és d'antibiosi. Aquesta paraula es refereix a una associació de dos organismes en què l'un és danyat o és mort per l'altre. Podríem dir que l'amensalisme o antagonisme és una relació negativa que es basa en la producció de substàncies tòxiques o en la creació de condicions intolerables per a altres poblacions per part dels microorganismes. Podem trobar en el medi ambient que cada organisme porta a terme una "lluita per la supervivència" que pot ser un lloc, una organització física en el temps i l'espai, o pot ser tan gran com un oceà o tan petit i transitori com un toll a terra després d'haver plogut.
L'amensalisme pot conduir a la localització d'un hàbitat quan un organisme s'ha establert en aquest i això pot impedir que altres poblacions hi sobrevisquin. Tant és així que algunes poblacions són capaces de produir i tolerar concentracions altes d'àcid làctic i poden modificar tant l'hàbitat, que fan impossible el creixement a altres poblacions.
En alguns boscos (per exemple, la selva amazònica), hi ha arbres de major grandària que impedeixen l'arribada de llum solar a les herbes que es troben arran de terra. Aquests són alguns exemples d'amensalisme: del fong Penicilium i de bacteris: aquest fong produeix una substància anomenada penicil·lina que impedeix el creixement dels bacteris; o entre la mara (Dolichotis patagonum) i el garrofer (Prosopis flexuosa): la mara és un rosegador que s'alimenta del fruit del garrofer (beines), i s'empassa a més les llavors. En general, les llavors no són danyades en el seu pas a través del sistema digestiu i surten intactes amb la femta. D'aquesta manera, les llavors poden dispersar-se, i es diferencia de la competència en què hi ha efectes negatius mutus.

## Referències

* ↑ Jorgensen, S.E.; Fath, Brian. Encyclopedia of Ecology (en anglès). Newnes, 2014, p. 160. ISBN 008091456X.
# Labeo molybdinus

Labeo molybdinus és una espècie de peix cipriniforme de la família dels ciprínids.

## Morfologia

Els mascles poden assolir els 38 cm de longitud total.

## Distribució geogràfica

Es troba a l'Àfrica Austral.

## Referències

* ↑ Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ BioLib
* 1 2 FishBase (anglès)
* ↑ Skelton, P.H., 1993. A complete guide to the freshwater fishes of southern Africa. Southern Book Publishers. 388 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reid, G.M., 1985. A revision of African species of Labeo (Pisces: Cyprinidae) and a re-definition of the genus. Verlag von J. Cramer, Braunschweig. 322 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Wrexham

Wrexham (en gal·lès: Wrecsam) és una autoritat unitària situada a l'extrem septentrional de Gal·les.
Limita al nord-oest amb els comtats de Flintshire i Denbighshire. Al sud i l'occident amb Cheshire, a Anglaterra.

## Enllaços externs

* Flintshire.gov.uk Pàgina oficial del Govern de Wrexham. Arxivat 2012-04-29 a Wayback Machine.
# Hardee's

Hardee's Food Systems Inc. és una cadena de restaurants de menjar ràpid operada per CKE Restaurants Holdings, Inc. ("CKE"), amb establiments situats principalment al sud i a l'Oest Mitjà dels Estats Units. La companyia ha passat per diversos propietaris des de la seva fundació el 1960 a Carolina del Nord.
L'abril de 1997, CKE Restaurants Holdings, Inc., la companyia mare de Carl's Jr., va pagar 327 milions de dòlars a Imasco Limited per Hardee's. La fusió va crear una cadena de 3.828 restaurants – 3,152 Hardee's en 40 estats i 10 països estrangers, i 676 Carl's Jr., principalment a Califòrnia.

## Referències

* ↑ Canedy, Dana «CKE Restaurants, Parent of Carl's Jr., Buying Hardee's». The New York Times, 29-04-1997.
# Likhatxévskaia

Likhatxévskaia (en rus: Лихачевская) és un poble de la República de Komi, a Rússia, segons el cens del 2010 tenia 74 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Labeo nandina

Labeo nandina és una espècie de peix cipriniforme de la família dels ciprínids.

## Morfologia

Els mascles poden assolir els 81,2 cm de longitud total.

## Distribució geogràfica

Es troba a l'Índia, Bangladesh i Myanmar.

## Referències

* 1 2 FishBase (anglès)
* ↑ Rahman, A.K.A., 1989. Freshwater fishes of Bangladesh. Zoological Society of Bangladesh. Department of Zoology, University of Dhaka. 364 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Subregió de Şanlıurfa

La subregió de Şanlıurfa (en turc: Şanlıurfa Alt Bölgesi) (TRC2) és una subregió estadística de Turquia.

## Províncies

* Província de Şanlıurfa (TRC21)
* Província de Diyarbakır (TRC22)

## Vegeu també

* NUTS de Turquia

## Fonts

* Base de dades ESPON Arxivat 2015-01-09 a Wayback Machine.

## Enllaços externs

* TURKSTAT (anglès)
# Jamkha

Jamkha o Jhamka fou un estat tributari protegit a l'Índia, a l'agència de Kathiawar, província de Gujarat, presidència de Bombai. La capital era Jamkha, vila situada a l'actual districte d'Amreli a pocs quilòmetres al sud-oest de la ciutat d'Amreli i molt propera de Bagasara (situada a l'oest) a 21° 29′ N, 71° 00′ E﻿ / ﻿21.483°N,71.000°E﻿ / 21.483; 71.000. Estava format per un sol poble (Jamkha) i tenia dos tributaris separats. Els ingressos s'estimaven en 400 lliures de les que 18 eren pagades al Gaikwar de Baroda. La població el 1881 era de 785 persones.

## Referències

* The Imperial Gazetteer of India, 1885, Sir William Wilson Hunter, London, Trübner & co.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Hardcore melòdic

El hardcore melòdic es considera un subgènere del punk i del hardcore. Es basa en ritmes ràpids de rock i guitarres fortes interpretades amb registres directament heretats del punk, però amb melodies més harmòniques i elaborades com a mínim en la veu.

## Història

El hardcore melòdic va sorgir als anys 80 a l'escena punk de Los Angeles, on bandes com Descendents o Bad Religion van començar a deixar de banda les veus desgarrades pròpies del hardcore i a incorporar melodies més elaborades a les seues composicions. Tot i això, les bases del gènere no quedarien assentades fins al llançament del disc Suffer, de Bad Religion, fet pel qual sovint es considera aquesta banda la veritable iniciadora de l'estil. Més tard, la marca Epitaph Records, propietat de Brett Gurewitz, guitarrista de Bad Religion, va ser l'encarregada d'expandir i promocionar el gènere, amb la distribució dels discs de bandes com The Offspring, Pennywise, Ten Foot Pole o Down by Law. També hi va haver altres segells independents que es van enfocar al hardcore melòdic, com Fat Wreck Chords, la discogràfica de Fat Mike, el baixista de NOFX.
La popularitat, però, no va arribar fins a 1994, amb el llançament del disc Smash, de The Offspring, amb el qual la banda no només va passar a liderar les vendes dels grups de hardcore melòdic, sinó que a més va atraure el gènere a un col·lectiu molt més ample. Tot i això, l'èxit del pop punk va evitar que es convertís en el subgènere més conegut del punk.
Hui dia, la banda amb major pes és Rise Against, que va aconseguir la fama amb discs tan venuts com Appeal to Reason. No obstant això, actualment molts dels grups de hardcore melòdic han deixat de banda el gènere en alguns dels seus temes i han experimentat amb altres estils, principalment el punk rock. Així, NOFX són emmarcats en moltes ocasions dins del skate punk, Rise Against dins del rock alternatiu, i Offspring, la que probablement és la banda més representativa del gènere, dins del punk rock.

## Bandes representatives

* Bad Religion
* Pennywise
* The Offspring
* Millencolin
* Pulley
* No Use for a Name
* Rise Against
* NOFX
* Strung Out
* Strike Anywhere
* Satanic Surfers

## Vegeu també

* Pop punk
* Skate punk
* Post-hardcore
* Epitaph Records
* Fat Wreck Chords
* Nitro Records

## Referències

* 1 2 3 4 http://www.punk-hxc.com/hardcore-melodico.htm
# Llinda al carrer Sant Joan, 5

La Llinda al carrer Sant Joan, 5 és una obra del Palau d'Anglesola (Pla d'Urgell) inclosa a l'Inventari del Patrimoni Arquitectònic de Catalunya.

## Descripció

Amplia llinda, al centre de la qual hi ha un curiós gravat en forma d'escut, coronat per una creu.
Hi ha signes dins i fora del camp.
La llinda està situada a la part més antiga de la vila.

## Referències

* 1 2 3 «Llinda al carrer Sant Joan, 5». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 agost 2021].